**Ministru kabineta noteikumu “Grozījumi Ministru kabineta 2016. gada 24. maija noteikumos Nr. 323 "Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 24. maija noteikumos Nr. 323 "Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi”” (turpmāk – Ministru kabineta noteikumu projekts) mērķis ir pārdalīt darbības programmas „Izaugsme un nodarbinātība” 8.1.2. specifiskā atbalsta mērķim „Uzlabot vispārējās izglītības iestāžu mācību vidi” (turpmāk – 8.1.2. SAM) pieejamo snieguma rezerves finansējumu 8.3.1.1. pasākumam “Kompetenču pieejā balstīta vispārējās izglītības satura aprobācija un ieviešana”. MK noteikumu projekts paredz arī izmaiņas 8.1.2.SAM attiecināmo izmaksu pozīcijās.MK noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, Ministru kabineta 2019. gada 11. oktobra sēdes protokollēmuma (prot. Nr. 47 3.§) 9.2. apakšpunktu un Ministru kabineta 2020. gada 19. maija sēdes protokollēmuma (protokols Nr. 34; 33. §) 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2019. gada 11. oktobrī Ministru kabinetā tika izskatīts informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – informatīvais ziņojums). Saskaņā ar Ministru kabineta sēdes protokollēmuma (prot. Nr. 47, 3.§) 9. punktu Ministru kabinets ir atbalstījis informatīvā ziņojuma 1. pielikumā piedāvāto risinājumu Eiropas Savienības fondu snieguma rezerves finansējuma izmantošanai. Viens no informatīvajā ziņojuma 1. pielikumā iekļautajiem piedāvātajiem risinājumiem paredz 8.1.2  SAM plānoto snieguma rezerves finansējumu 5 759 231 *euro* (tai skaitā Eiropas Reģionālās attīstības fonda finansējums 4 895 346 *euro*) novirzīt 8.1.2. SAM ceturtās projektu iesniegumu atlases kārtas īstenošanai, kur finansējumu saņēmējs var būt pašvaldība, kas nav projekta iesniedzējs kādā no pirmajām trim projektu iesniegumu atlases kārtām, un ir vismaz vienas stratēģiskajiem priekšatlases kritērijiem atbilstošas vispārējās izglītības iestādes dibinātāja.

Izglītības un zinātnes ministrija ir apzinājusi iespējamos 8.1.2. SAM ceturtās projektu iesniegumu atlases projektu iesniedzējus (13 pašvaldības) un 15 vispārējās izglītības iestādes, kas atbilst Ministru kabineta 2016. gada 24. maija noteikumu Nr. 323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi” (turpmāk – Ministru kabineta noteikumi) 44.3. apakšpunktā noteiktajiem stratēģiskiem priekšatlases kritērijiem.Ņemot vērā ar COVID-19 vīrusa izplatību radītos ārkārtas apstākļus, un to radītos izaicinājumus Izglītības un zinātnes ministrija ir apzinājusi trūkumus inovatīvu izglītības tehnoloģiju izmantošanā, tostarp attālināta mācību procesa nodrošināšanā, kur liela loma ikdienas mācību procesā ir dažādu digitālu risinājumu ieviešanai. Saskaņā ar Edurio.com veikto pedagogu aptauju ārkārtējās situācijas noslēgumā, vairākums pedagogu atzīst, ka turpinās izmantot tehnoloģiju piedāvātās iespējas kvalitatīvākai mācību procesa nodrošināšanai arī atsākoties klātienes mācībām. Digitālo tehnoloģiju iespējas mācību procesā nepieciešamas arī pilnveidotā mācību satura sekmīgai ieviešanai, kas saskaņā ar Izglītības likumu tiks pakāpeniski ieviests pamatizglītībā un vidējā izglītībā ar 2020. gada 1. septembri.Attiecīgi ir nepieciešams veicināt digitālu mācību un metodisko līdzekļu izstrādi. Izglītības un zinātnes ministrija rosina to veikt esoša 8.3.1.1. pasākuma „Kompetenču pieejā balstīta vispārējās izglītības satura aprobācija un ieviešana” projekta „Kompetenču pieeja mācību saturā” (Skola 2030) ietvaros (finansējuma saņēmējs: Valsts izglītības satura centrs). Tā ietvaros tiktu izstrādāti arī citi nepieciešamie risinājumi digitālās izglītības attīstībai, tai skaitā izveidotas virtuālas mācību stundas pamatpriekšmetos un mācību saturu skaidrojoši video, vienota izglītības iestāžu mācību procesu vadības platforma un pieejas mācību resursiem, sniegts metodisks un tehnisks atbalsts izglītības iestādēm digitālā risinājuma ieviešanā, u.c.Ievērojot minēto, ka arī ierobežoto 8.1.2. SAM ceturtās projektu iesniegumu atlases kārtas finansējumu, kas var apgrūtināt 8.1.2. SAM rezultāta rādītāja – pilnībā modernizēta vispārējās izglītības iestāde, sasniegšanu, Ministru kabineta noteikumu projekts paredz Ministru kabineta noteikumos svītrot 8.1.2. SAM ceturtās projektu iesniegumu atlases kārtas īstenošanu, un tai plānoto finansējumu pārdalīt 8.3.1.1. pasākumam „Kompetenču pieejā balstīta vispārējās izglītības satura aprobācija un ieviešana”.8.1.2. SAM ceturtās projektu iesniegumu atlases kārtas neīstenošana rada ietekmi uz Ministru kabineta noteikumu 6.2. punktā minēto rezultātu rādītāju – pilnībā modernizētu vispārējās izglītības iestāžu skaits – 100–115. Šobrīd pabeigtie un īstenošanā esošie projekti paredz 94 pilnībā modernizētas vispārējās izglītības iestādes. Saskaņā ar Rīgas pilsētas pašvaldības 8.1.2. SAM projektu iesniegumu atlases nolikums paredz noslēdzošā projekta iesnieguma iesniegšanu līdz 2020. gada 20. decembrim (Rīgas pilsētas pašvaldības attīstības programmas investīciju plāna 8.1.2. SAM projekta ideja investīcijas papildus esošajiem projektiem paredz vēl piecās vispārējās izglītības iestādēs).Lai risinātu informāciju komunikāciju un tehnoloģiju nepietiekamību vispārējās izglītības iestādēs, Izglītības un zinātnes ministrija atbilstoši Izglītības un zinātnes informatīvajam ziņojumam „Informatīvais ziņojums “Par Izglītības un zinātnes ministrijas pasākumiem Covid-19 krīzes pārvarēšanai un ekonomikas atlabšanai”” ir plānojusi valsts budžeta finansējumu 3 970 000 *euro* apmērā centralizēta informācijas un komunikācijas tehnoloģiju risinājumu modernizēšanai, tai skaitā attālināta un tiešsaistes mācību procesa nodrošināšanai.Iepriekšminētā finansējuma pārdale konceptuāli apstiprināta ar Ministru kabineta 2020. gada 19. maija lēmumu (protokols Nr. 34; 33. §).1. Saskaņā ar Ministru kabineta noteikumiem 8.1.2. SAM projektā pašvaldība var paredzēt vispārējās izglītības iestādes sporta zāles pārbūves un atjaunošanas darbus. Savukārt sporta zāles jaunbūves gadījumā šādas izmaksas projektā plānojamas kā neattiecināmās, un ir sedzamas no finansējuma saņēmēja budžeta līdzekļiem. Pamatā pašvaldības minētos līdzekļus nodrošina izmantojot Valsts kases izsniegtus aizdevumus. Atbilstoši Ministru kabineta noteikumiem neattiecināmās izmaksas 8.1.2. SAM ietvaros ir izmaksas, kas ir tieši saistītas ar projektu, bet nav noteiktas kā attiecināmās, kā arī izmaksas, kas pārsniedz Ministru kabineta noteikumos noteiktos izmaksu ierobežojums.

Ar Ministru kabineta 2019. gada 11. jūnija lēmumu (protokols Nr. 28; 34. §) ir būtiski mainīta Valsts kases aizdevumu izsniegšanas kārtība, un tie pašvaldībām Eiropas Savienības fondu projektu īstenošanai tiek izsniegti apmērā, kas nepārsniedz projekta attiecināmo izmaksu kopsummu. Līdz ar to, pašvaldībām ir ierobežotas iespējas īstenot 8.1.2. SAM projektā plānoto darbību īstenošana, attiecīgi projektā plānoto rezultātu un rādītāju sasniegšana.Īpaši tas attiecas uz 8.1.2. SAM projektiem, kas paredz jaunas vispārējās izglītība iestādes ēkas būvniecību, jo iztrūkstot sporta zālei, nav iespējama pilnvērtīga mācību priekšmeta „Sports” apguve.Ievērojot minēto ir nepieciešams grozīt Ministru kabineta noteikumu 26.2.7. apakšpunktu, nosakot jaunas vispārējās izglītības iestādes sporta zāles būvniecības izmaksas kā attiecināmās izmaksas. Ņemot vērā, ka šādu izmaksu attiecināmība var radīt situāciju, ka projektā plānotās investīcijas sporta infrastruktūrā var pārsniegt 25 procentus no projekta attiecināmajām izmaksām, ir nepieciešams svītrot šādu ierobežojumu Ministru kabineta noteikumu 26.2.7. apakšpunktā. Vienlaikus Ministru kabineta noteikumos tiek saglabāta prasība par vismaz 50 procentu projekta attiecināmo izmaksu paredzēšanu ergonomiskas mācību vides izveidei, informācijas un komunikāciju tehnoloģiju risinājumu ieviešanai un aprīkojuma iegādei un jaunu dabaszinātņu un matemātikas kabinetu iekārtošanai.Minētās izmaiņas var tikt attiecinātas uz 8.1.2. SAM projektiem, kuru īstenošana nav pabeigta līdz Ministru kabineta noteikumu projekta apstiprināšanai, nepieciešamības gadījumā grozot vienošanās par projektu īstenošanu, un kā attiecināmās izmaksas projektā paredzot jaunas vispārējās izglītības iestādes sporta zāles būvniecības izmaksas, vai palielinot projektā plānoto attiecināmo izmaksu sporta infrastruktūrā īpatsvaru. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Valsts izglītības satura centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Izglītības un zinātnes ministriju, Centrālo finanšu un līgumu aģentūru un Valsts izglītības satura centru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām monetāru novērtējumu. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020.gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumu projekta radītās izmaiņas uz valsts budžetu 2020. – 2023.gadam ir norādītas Ministru kabineta noteikumu “Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” projekta sākotnējās ietekmes novērtējuma ziņojumā (anotācijā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | Nav. |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus arī Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu IZM tīmekļvietnē [www.izm.gov.lv](http://www.izm.gov.lv) (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S. Šmīdlere

Edgars Lore 67047715

Edgars.Lore@izm.gov.lv